CELEX: 62011CN0122
Language: fi
Date: 2011-03-08 00:00:00
Title: Asia C-122/11: Kanne 8.3.2011 — Euroopan komissio v. Belgian kuningaskunta

28.5.2011   
            
            
               FI
            
            
               Euroopan unionin virallinen lehti
            
            
               C 160/12
            
         Kanne 8.3.2011 — Euroopan komissio v. Belgian kuningaskunta
   (Asia C-122/11)
   2011/C 160/13
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: V. Kreuschitz ja G. Rozet)
   
      Vastaaja: Belgian kuningaskunta
   
      Vaatimukset
   
   
               —
            
            
               unionin tuomioistuimen on todettava, että Belgian kuningaskunta ei ole noudattanut sosiaaliturvajärjestelmien yhteensovittamisesta 29.4.2004 annetun Euroopan parlamentin ja neuvoston asetuksen (EY) N:o 883/2004 (1) 4 ja 7 artiklan sekä SEUT 18 ja 45 artiklan, joissa määrätään kansallisuuteen perustuvan syrjinnän kieltämisestä, mukaisia velvoitteitaan, koska se on poistanut vasta 1.8.2004 asuinpaikkaa koskevan edellytyksen, joka esti eläkkeiden indeksoinnin sellaisilta Euroopan ja ETA-valtioiden kansalaisilta, jotka eivät asuneet valtiossa, joka oli tehnyt Belgian kanssa vastavuoroisuussopimuksen, ja koska se ei ole poistanut sitä syrjintää, jota mainitut henkilöt ovat kärsineet koko 1.8.2004 edeltäneen ajan menettäen näin osan eläkkeestään,
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio väittää, että kansallisella säännöstöllä syrjitään muiden jäsenvaltioiden kansalaisia, koska siinä asetetaan ainoastaan heille edellytys asumisesta jäsenvaltion tai sellaisen valtion alueella, joka on tehnyt Belgian kanssa vastavuoroisuussopimuksen, jotta he voivat saada edukseen eläkkeidensä indeksoinnin 1.8.2004 edeltävältä ajalta.
   Komissio väittää lisäksi, että edellä mainitussa asetuksessa (EY) N:o 883/8004 ei säädetä edellytyksestä, jonka mukaan asianomaisen on asuttava jäsenvaltion alueella voidakseen vedota yhdenvertaisen kohtelun periaatteeseen. Mainitun asetuksen piiriin kuuluvat henkilöt voivat täten vaatia kyseisen periaatteen soveltamista, vaikka he asuisivatkin kolmannessa valtiossa. Näin ollen valtio ei voi soveltaa eläkkeiden indeksointia ainoastaan omiin kansalaisiinsa, vaan sen on myönnettävä indeksointi myös kolmannessa valtiossa asuville eläkeläisille.
   Komissio väittää lopuksi, että luottamuksensuojaa, käytännön vaikeuksia ja taloudellisia vaikutuksia, joihin Belgian viranomaiset ovat vedonneet oikeuttaakseen sen, ettei muutettua lainsäädäntöä voida soveltaa taannehtivasti, ei voida hyväksyä oikeutusperusteiksi.
   
      (1)  EUVL L 166, s. 1, oikaisu EUVL L 200, s. 1.